Pielikums Nr. 9

**JELGAVAS VALSTSPILSĒTAS PAŠVALDĪBAS 2024. GADA 19. DECEMBRA**

**SAISTOŠO NOTEIKUMU NR.24-38**

**“GROZĪJUMI JELGAVAS VALSTSPILSĒTAS PAŠVALDĪBAS 2024. GADA 20. FEBRUĀRA SAISTOŠAJOS NOTEIKUMOS NR.24-1**

**“JELGAVAS VALSTSPILSĒTAS PAŠVALDĪBAS BUDŽETS 2024. GADAM””**

**PASKAIDROJUMA RAKSTS**

Pamatojoties uz Jelgavas valstspilsētas pašvaldības (turpmāk – Pašvaldība) budžeta izpildi uz 2024. gada 1. decembri gan ieņēmumos, gan izdevumos, sagatavoti 2024. gada budžeta grozījumi:

* precizējot pamatbudžeta ieņēmumus, transfertu ieņēmumus un budžeta iestāžu ieņēmumus,
* attiecīgi precizējot izdevumus pamatbudžetā pa valdības funkcionālajām kategorijām un ekonomiskās klasifikācijas kodiem.

1. **PAMATBUDŽETS**
   1. **IEŅĒMUMI**

Pašvaldības ieņēmumu prognoze kopumā palielināta par **83 170 *euro***, t.sk. palielināti nenodokļu ieņēmumi par 30 497 *euro*,maksas pakalpojumi un citi pašu ieņēmumi par 246 333 *euro*, bet samazināti pašvaldību saņemtie transferti no valsts budžeta par **–**202 035 *euro*.

Tabula Nr. 1

Pamatbudžeta ieņēmumu izmaiņas uz 01.12.2024., *euro*

|  |  |  |  |
| --- | --- | --- | --- |
| **Nosaukums** | **Transferti** | **Pašvaldības budžeta ieņēmumi** | **KOPĀ** |
| **Ieņēmumi kopā, t. sk.** | **–202 035** | **285 205** | **83 170** |
| Nenodokļu ieņēmumi |  | 30 497 | 30 497 |
| Pašvaldību saņemtie valsts budžeta transferti | –202 035 |  | –202 035 |
| Ieņēmumi no iestāžu sniegtajiem maksas pakalpojumiem un citi pašu ieņēmumi |  | 254 708 | 254 708 |
| **PAVISAM RESURSI** | **–202 035** | **285 205** | **83 170** |

* **Nenodokļu ieņēmumi** *tiek* *palielināti* par **30 497 *euro***, kas ir ieņēmumi no Pašvaldības zemes īpašumu pārdošanas.
* **Pašvaldības saņemtie valsts budžeta transferti** *tiek samazināti* par **–202 035** ***euro***,t.sk.
  + *Pašvaldību saņemtie valsts budžeta transferti* samazinās par **–**322 987 *euro,* kas ir LR Viedās administrācijas un reģionālās attīstības ministrijas (turpmāk – VARAM) finansējums, lai segtu izdevumus saistībā ar 2024. gada 28. un 29. jūlija vētras un spēcīgo lietavu laikā radīto postījumu novēršanu,
  + *Pašvaldību no valsts budžeta iestādēm saņemtie transferti ES politiku instrumentu un pārējās ārvalstu finanšu palīdzības līdzfinansētajiem projektiem (pasākumiem)* palielināti par 120 952 *euro*, kas ir LR Iekšlietu ministrijas Informācijas centra finansējums Eiropas Savienības Atveseļošanas un noturības mehānisma projekta “Vienota kontaktu centra platformas (112) un Elektronisko notikumu žurnālu valsts un pašvaldību līmenī integrācija” īstenošanai;
* **Iestāžu ieņēmumi no sniegtajiem maksas pakalpojumiem un citiem pašu ieņēmumiem** *tiek palielināti* par **254 708 *euro***,t. sk.:
  + **Iestāžu ieņēmumi no ārvalstu finanšu palīdzības** par 88 517 *euro*.Tie sadalās sekojošu projektu īstenošanai:
    - 47 200 *euro* – Norvēģijas Augstākās izglītības un kompetenču aģentūras finansējums Nordplus Horizontal 2024 projektam “Radošuma veicināšana STEM mācību priekšmetos” (EKK precizējums),
    - 11 598 *euro* – Lietuvas Republikas biedrības “Senioru pasaule” finansējums Erasmus plus projektam “Senioru iesaiste digitālo prasmju apguvē un brīvprātīgajā darbā” (EKK precizējums),
    - 28 207 *euro* – vadošā partnera FUNDACION DE LA C.V. PARA LA PROMOC finansējums “Apvārsnis 2020” programmas projektam “Wellbased”,
    - 1512 *euro* – vadošā projekta partnera “Vilnius Engineering and Technology Lyceum” finansējums Nordplus Junior projektam “A code for thinking skills in the 21st century”;
  + **Ieņēmumi no iestāžu sniegtajiem maksas pakalpojumiem un citi pašu ieņēmumi** *palielināti par* 219 369 *euro*, t.sk.
    - 17 334*euro*– ieņēmumu par nomu un īri,
    - 202 035 *euro* – iestādes saņemtā atlīdzība no apdrošināšanas sabiedrības par plūdos radītajiem zaudējumiem;
  + **Citi iepriekš neklasificētie pašu ieņēmumi** *samazināti par* **–** 53 178*euro*,kur
    - 5620 *euro*  –sadarbības iestādes “Vilniaus Nemencines Gedimino gimnazija” finansējums Nordplus Junior projekta “Baltic minds connected” īstenošanai,
    - –58 798 *euro* – projektu EKK precizēšana.
  1. **IZDEVUMI**

Budžeta izdevumu daļa precizēta analogi saņemtajiem ieņēmumiem un veiktajiem iekšējiem grozījumiem starp funkcionālajām kategorijām.

Tabula Nr. 2

Pamatbudžeta izdevumu izmaiņas uz 01.12.2024., *euro*

|  |  |  |  |  |  |
| --- | --- | --- | --- | --- | --- |
| **Funkcionālās klasifikācijas kods** | **Nosaukums** | **Dotācija no vispārējiem ieņēmumiem** | **Budžeta iestāžu ieņēmumi** | **Valsts budžeta transferti** | **KOPĀ** |
| **I. Izdevumi atbilstoši funkcionālajām kategorijām** | | **30 497** | **254 708** | **–202 035** | **83 170** |
| 01.000. | Vispārējie valdības dienesti | 128 874 | 0 | 0 | 128 874 |
| 03.000. | Sabiedriskā kārtība un drošība | 0 | 0 | 120 952 | 120 952 |
| 04.000. | Ekonomiskā darbība | –28 207 | 28 207 | 0 | 0 |
| 05.000. | Vides aizsardzība | 0 | 0 | –395 424 | –395 424 |
| 06.000. | Teritoriju un mājokļu apsaimniekošana | 37 334 | 0 | 0 | 37 334 |
| 07.000. | Veselība | 0 | 0 | 200 | 200 |
| 08.000. | Atpūta, kultūra un reliģija | 199 | 17 334 | 0 | 17 533 |
| 09.000. | Izglītība | –194 437 | 209 167 | –202 035 | –187 305 |
| 10.000. | Sociālā aizsardzība | 86 734 |  | 274 272 | 361 006 |
| **II. Finansēšana** | | **0** | **0** | **0** | **0** |
| **Akcijas un cita līdzdalība komersantu pašu kapitālā** | | 0 | 0 | 0 | 0 |
| **PAVISAM IZDEVUMI** | | **30 497** | **254 708** | **–202 035** | **83 170** |

**01.000. Vispārējie valdības dienesti** – izdevumi *tiek palielināti* par **128 874  *euro*** t.sk.

* 138 200 *euro* – papildu dotācija transfertiem citām pašvaldībām izglītības funkciju nodrošināšanai (iekšējie grozījumi starp Izglītības nozares tāmēm) (tāme 01.831.),
* –9326 *euro* – samazināti līdzekļi programmai **“Līdzekļi neparedzētiem gadījumiem”**, kas novirzīti uz citām izdevumu tāmēm(tāme 01.890.).

**03.000. Sabiedriskā kārtība un drošība** – izdevumi *tiek palielināti* par **120 952  *euro***, kas ir LR Iekšlietu ministrijas Informācijas centra finansējums Eiropas Savienības Atveseļošanas un noturības mehānisma projekta “Vienota kontaktu centra platformas (112) un Elektronisko notikumu žurnālu valsts un pašvaldību līmenī integrācija” īstenošanai.

**05.000. Vides aizsardzība** izdevumi *tiek samazināti* par –**395 424 *euro***, kas ir VARAM finansējums, lai segtu izdevumus saistībā ar 2024. gada 28. un 29. jūlija vētras un spēcīgo lietavu laikā radīto postījumu novēršanu un šis finansējums pārvirzīts iedzīvotāju pabalstu izmaksai plūdu seku novēršanai (**tāme 05.202. “Notekūdeņu apsaimniekošana”**).

**06.000. Teritoriju un mājokļu apsaimniekošana** izdevumi tiek *palielināti par* **37 334 *euro*** – papildu dotācija no programmas “Līdzekļi neparedzētiem gadījumiem” SIA “Jelgavas nekustamā īpašumu pārvaldei” par ūdens spiediena staciju izbūvi Ganību ielas 58, 60, 62 un Satiksmes ielas 33, Jelgavā daudzdzīvokļu dzīvojamās mājās (tāme 06.603. ”Pašvaldības īpašumu apsaimniekošana”).

**07.000. Veselība –** izdevumi *palielināti* **200 *euro*** apmērā, kas ir valsts budžeta finansējums saskaņā ar Ukrainas civiliedzīvotāju atbalsta likumu **–** pabalstiem slimnīcu ārstniecības izdevumu apmaksai (tāme 07.300.).

**08.000. Atpūta, kultūra un reliģija –** izdevumi *tiek palielināti* **17 533 *euro*** apmērā, t.sk:

* 17 334 *euro* **–** tāmei 08.231. **“PI “Kultūra” darbības nodrošināšana”** maksas pakalpojumu plāna par telpu nomu pārpilde tiek novirzīta iestādes uzturēšanas izdevumu segšanai,
* 199 *euro* **–** papildu dotācija no programmas “Līdzekļi neparedzētiem gadījumiem” biedrībai “TEV” par Civilās aizsardzības un krīzes pārvaldības pieredzes apmaiņas konferences noorganizēšanu Jelgavā š.g.12.decembrī.

**09.000. Izglītība –** izdevumi *tiek samazināti* par –**187 305 *euro***, t.sk.:

* **“Jelgavas pirmsskolas izglītības iestāžu darbības nodrošināšana un speciālās pirmsskolas izglītības programmas”** (tāme 09.101.)izdevumi *tiek samazināti* par –**142 408 *euro***, kas ieplānoti šādiem mērķiem:
  + 4346 *euro* **–** papildu dotācija PII “Ķipari” un PII “Pasaciņa” komunālo pakalpojumu izdevumu segšanai,
  + 8794 *euro* – apdrošināšanas sabiedrību izmaksātā atlīdzība par PII bojāto īpašumu,
  + 36 452 *euro* – VARAM finansējums, lai segtu izdevumus plūdu seku novēršanai,
  + –192 000 *euro* – dotācijas samazinājums, kas novirzīts uz citām Izglītības nozares tāmēm;
* **“Vispārizglītojošo skolu darbības nodrošināšana”** (tāme 09.219.1.) izdevumi *tiek samazināti* par –**60 446*euro***, t.sk.:
  + 193 241 *euro* – apdrošināšanas sabiedrību izmaksātā atlīdzība par vispārizglītojošo skolu bojāto īpašumu,
  + –238 487 *euro* **–** VARAM finansējuma samazinājums, lai segtu izdevumus plūdu seku novēršanai,
  + –15 200 *euro* **–** dotācijas samazinājums, kas novirzīts uz citām Izglītības nozares tāmēm;
* **“Jelgavas vispārizglītojošo skolu projektu īstenošana”** (tāme 09.219.3.)izdevumi *tiek palielināti* par **2786 *euro***šādu projektu īstenošanai:
  + 5620 *euro –* sadarbības iestādes “Vilniaus Nemencines Gedimino gimnazija” finansējums Nordplus Junior projekta “Baltic minds connected” īstenošanai (Jelgavas Valsts ģimnāzija),
  + 1512 *euro* *–* vadošā projekta partnera “Vilnius Engineering and Technology Lyceum” finansējums Nordplus Junior projektam “A code for thinking skills in the 21st century” (Jelgavas Centra pamatskola),
  + –4346 *euro* **–** dotācijas samazinājums, kas novirzīts uz citām Izglītības nozares tāmēm;
* **“Pašvaldības izglītības iestādes “Jelgavas Amatu vidusskola” darbības nodrošināšana”** (tāme 09.222.2) izdevumi *tiek palielināti* par **13 090*euro***, kas ir papildu dotācija skolas uzturēšanas izdevumu segšanai (skolēnu stipendiju izmaksai);
* **“JVPPI “ Jelgavas izglītības pārvalde” darbības nodrošināšana”** (tāme 09.811.) –izdevumi samazināti par –327 *euro*, kas novirzīti citu programmu īstenošanai.

**10.000. Sociālā aizsardzība –** izdevumi *tiek palielināti* par **361 006 *euro***, kas ir novirzīti sekojošiem mērķiem:

* **“Invalīdu rehabilitācijas pasākumi, invalīdu transports un citas kompensācijas”** (tāme 10.121.) – izdevumi samazināti par**–**5 000 *euro*, kas novirzīti citu programmu īstenošanai;
* **Dienas centrs “Harmonija”** (tāme 10.122.) – dotācija samazināta par **–**2500 *euro*, kas novirzīta citu programmu īstenošanai;
* **Dienas centrs “Integra”** (tāme 10.123.) – dotācija palielināta par3000 *euro* centra uzturēšanas izdevumu segšanai;
* **Dienas centrs “Atbalsts”** (tāme 10.124.) – dotācija palielināta par 2500 *euro* centra uzturēšanas izdevumu segšanai;
* 15 100 *euro* **–** papildu finansējums tāmei 10.202. **“Palīdzība veciem cilvēkiem”** – pabalstiem pilsētas sabiedriskā transporta maksas segšana pensionāriem, t.sk. 100 *euro* valsts budžeta finansējums pabalstiem pilsētas sabiedriskā transporta maksas segšanai Ukrainas civiliedzīvotājiem pensionāriem saskaņā ar Ukrainas civiliedzīvotāju atbalsta likumu;
* 7200 *euro* **–** papildufinansējumstāmei 10.402. **“Sociālā palīdzība ģimenēm ar bērniem un vardarbībā cietušo bērnu rehabilitācija”** ēdināšanas pakalpojumu apmaksai daudzbērnu ģimenēm;
* tāmei 10.601. **“Mājokļa pabalsts un pabalsts individuālās apkures nodrošināšanai”** izdevumi samazinātipar–17 500 *euro*, kas novirzīti citu programmu īstenošanai;
* **“Higiēnas centrs”** (tāme 10.707.) – papildu dotācija1590 *euro*uzturēšanas izdevumu segšanai;
* **“Specializētās darbnīcas”** (tāme 10.713.) **–** papildu dotācija6813 *euro*uzturēšanas izdevumu segšanai;
* **“JVPPI “Jelgavas sociālo lietu pārvalde” darbības nodrošināšana”** (tāme 10.911.) –izdevumi samazināti par –11 403 *euro*, kas novirzīti citu programmu īstenošanai;
* **Braukšanas maksas atvieglojumi skolēniem sabiedriskajā transportā** (tāme 10.922.) – papildu dotācija 56 237 *euro* braukšanas maksas izdevumu segšanai;
* 304 969 *euro* **–** papildu finansējums tāmei “**10.925. “Atbalsts iedzīvotājiem dabas stihijas radīto postījumu novēršanai””**,t.sk.:
  + 274 472 *euro* **–** VARAMfinansējums 90% (pārvirzītais finansējums no tāmes 05.202.),
  + 30 497 *euro* **–** Pašvaldības līdzfinansējums.

Domes priekšsēdētājs A. Rāviņš

I. Krīgere, 63005525